**Előterjesztés**

**Fácánkert Község Önkormányzata Képviselő-testületének**

**2019.02.12. napján tartandó ülésére**

*2. számú napirendi pont*

**Tárgy****: Fácánkert Község Önkormányzata Képviselő-testületének ../2019.(II.12.) rendelete a közművelődésről**

**Előterjesztő: Orbán Zsolt polgármester**

**Előadó: dr. Dobai Sándor jegyző**

Tisztelt Képviselő-testület!

Fácánkert Község Önkormányzat 2015. évben fogadta el a közművelődésről szóló 10/2015. (XII.31.) önkormányzati rendeletét, mely felülvizsgálata az alábbiakban hivatkozott jogszabályi környezet megváltozása miatt szükségessé vált.

Az Országgyűlés 2017-ben módosította a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényt (Kultv.), az emberi erőforrások minisztere a közművelődési alapszolgáltatások, valamint a közművelődési intézmények és közösségi színterek követelményeiről a 20/2018. (VII.9.) számú rendeletben állapított meg további szabályokat. A Kult.tv. 83/A §. (1) bekezdése szerint „A települési önkormányzat a helyi társadalom művelődési érdekeinek és kulturális szükségleteinek figyelembevételével, e törvény és a helyi lehetőségek, sajátosságok alapján – a Közművelődési Kerekasztallal és a települési nemzetiségi önkormányzattal való egyeztetést követően – rendeletben határozza meg az ellátandó közművelődési alapszolgáltatások körét, valamint feladatellátásának formáját, módját, mértékét.

Tekintettel a jogszabályi környezet átfogó módosítására, ezért új rendelet megalkotását javaslom.

Kérem a Tisztelt Képviselő-testületet, az előterjesztés megtárgyalására és a rendelet tervezet elfogadására.

Fácánkert, 2019. február 6.

 Orbán Zsolt

 polgármester

**Előzetes hatásvizsgálat**

A jogalkotásról szóló 2010.évi CXXX. törvény 17. §-a alapján Fácánkert Község Önkormányzat Képviselő-testületének a közművelődésről szóló önkormányzati rendelet megalkotásához kapcsolódóan elvégzett előzetes hatásvizsgálat eredményéről az alábbi tájékoztatást adom:

1. Társadalmi, gazdasági, költségvetési hatásai: biztosítja a fiatal és felnőtt lakosság értékes szabadidő-eltöltésének, önművelődésének és a közösségi művelődésnek objektív és szubjektív lehetőségeit, feltételeit
2. Környezetvédelmi és Egészségügyi következményei: jelentősen hozzájárul a lakosság testi, lelki-szellemi egészségének megalapozásához, kiteljesítéséhez
3. Adminisztratív terhet befolyásoló hatás:

A változás nagyobb volumenű adminisztratív terhet nem jelent.

1. A jogszabály megalkotásának szükségessége:

 Az önkormányzatnak törvényi felhatalmazás alapján rendeletalkotási kötelezettsége van.

1. A rendelet végrehajtásához személyi, szervezeti, pénzügyi és tárgyi feltételek:

A feladat ellátásához szükséges személyi, szervezeti, pénzügyi és tárgyi feltételek biztosítottak a Polgármesteri Hivatal szervezetén belül.

**Felelős:** dr. Dobai Sándor jegyző

**Határidő:** azonnal